
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 187 


23 Φεβρουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση των 9716/169/ 


10.3.2000 και 33764/532/6.10.2000 υπουργικών 

αποφάσεων. 1 

Επανακαθορισμός της σύνθεσης του Διοικητικού 
Συμβουλίου του Ταμείου Παρακαταθηκών και Δα¬ 
νείων. 2 

Παροχή της Εγγύησης του Ελληνικού Δημοσίου 


προς την Κοινοπραξία ΕΜΠΟΡΙΚΗ ΤΡΑΠΕΖΑ ΤΗΣ 
ΕΛΛΑΔΟΣ - ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ 
για τη χορήγηση δανείου ποσού 4 δις δρχ. στον 


ΟΑΣΑΑΕ. 3 

Σύσταση στο Υπουργείο Γεωργίας Ειδικής Υπηρεσίας 
με τίτλο "Υπηρεσία Διαχείρισης Επιχειρησιακού 
Προγράμματος Αγροτική Ανάπτυξη - Ανασυγκρό¬ 
τηση της Υπαίθρου". 4 

Τροποποίηση της 191965/99 απόφασης του Υπουρ¬ 
γού Εργασίας και Κοινωνικών Ασφαλίσεων. 5 


ΑΠΟΦΑΣΕΙ Σ 

Αριθ. 6645 (1) 

Τροποποίηση και συμπλήρωση των 9716/169/10.3.2000 
και 33764/532/6.10.2000 υπουργικών αποφάσεων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 3 του Ν.2790/2000 "περί αποκατάστα¬ 
σης των παλιννοστούντων ομογενών από την τέως Σο¬ 
βιετική Ένωση και άλλες διατάξεις" (ΦΕΚ 24 Α'). 

β. Του Ν. 128/1975 "Περίτροποποιήσεως καισυμπλη- 
ρώσεως διατάξεων των αναφερομένων στην λειτουργία 
του χρηματοδοτικού συστήματος", όπως ισχύει, 
γ. Του Ν. 1266/1982 "Περί οργάνων άσκησης της Νο¬ 


μοθετικής πιστωτικής και συναλλαγματικής πολιτικής 
και άλλες διατάξεις". 

δ. Του Ν. 876/1999 "Περί τροποποίησης και συμπλή¬ 
ρωσης διατάξεων αναφερόμενων στην ανάπτυξη της 
Κεφαλαιαγοράς". 

ε. Του Ν. 2362/1995 "Περί Κώδικα Δημοσίου Λογιστικού". 

2. Την αριθ. 9716/169/10.3.2000 απόφασή μας "Πρό¬ 
γραμμα στεγαστικής αποκατάστασης των ομογενών 
Ελλήνων παλιννοστούντων στις Ζώνες εγκατάστασης 
Β, Γ, και Δ της επικράτειας" (ΦΕΚ 342 Β'). 

3. Την αριθμ. 33764/532/6.10.2000 απόφασή μας "Κα¬ 
θορισμός όρων, προϋποθέσεων και κριτηρίων χορήγη¬ 
σης στεγαστικών δανείων σε παλιννοστούντες ομογενείς 
από χώρες της τέως Σοβιετικής Ένωσης" (ΦΕΚ 1278 Β'). 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Τροποποιούμε και συμπληρώνουμε τις αριθ. 9716/ 
169/10.3.2000 και 33764/532/6.10.2000 ως ακολούθως: 

α. Το εδάφιο πρώτο της παραγράφου 2 της αριθμ. 
9716/169/10.3.2000 απόφασή μας, αντικαθίσταται ως 
εξής: 

"Η συνολική διάρκεια των δανείων ορίζεται σε δέκα πέ¬ 
ντε (15) χρόνια, η δε εξόφλησή τους θα πραγματοποιη¬ 
θεί σε ισόποσες εξαμηνιαίες ή ετήσιες χρεολυτικές δό¬ 
σεις, η πρώτη από τις οποίες θα καταβληθεί είκοσι τέσ¬ 
σερις (24) μήνες το αργότερο μετά την υπογραφή της 
δανειακής σύμβασης". 

β. Η παράγραφος 5 της αριθμ. 33762/532/6.10.2000 
απόφασή μας αντικαθίσταται ως εξής: 

"Ο νομικός καιτεχνικός έλεγχος θα διενεργούνται από 
τις χρηματοδότριες Τράπεζες. Για τους ελέγχους, νομι¬ 
κό και τεχνικό, ο δανειολήπτης θα καταβάλλει στην Τρά- 
πεζα προμήθεια 1% επί του ποσού του δανείου". 

Κατά τα λοιπά ισχύουν οι αριθμ. 9716/169/10.3.2000 
και 33764/532/6.10.2000 Κ.Υ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/11866/0094 (2) 

Επανακαθορισμός της σύνθεσης του Διοικητικού Συμ¬ 
βουλίου του Ταμείου Παρακαταθηκών και Δανείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 1 του άρθρου 19 του 
Ν.2074/92 "Διαρρυθμίσεις στον ενιαίο ειδικό φόρο κα¬ 
τανάλωσης κ.λπ." (ΦΕΚ 128Α). 

2. Τις διατάξεις της παρ. 20 του άρθρου 16 του Ν. 
2873/2000 "Φορολογικές ελαφρύνσεις και απλουστεύ- 
σεις και άλλες διατάξεις" (ΦΕΚ 285Α). 

3. Τις διατάξεις του άρθρου 3 του Π.Δ/τος 95/1996 
"Οργανισμός του Ταμείου Παρακαταθηκών και Δανεί¬ 
ων" (ΦΕΚ76Α). 

4. Τις διατάξεις του Π.Δ/τος 346/97 "Διατήρηση της 
εποπτείας Νομικών Προσώπων Δημοσίου Δικαίου από 
το Υπουργείο Οικονομικών" (ΦΕΚ238Α). 

5. Τις αρ. 2046231/5189/0094/10.7.98 και οικ. 2/ 
56337/0094/2.8.2000 αποφάσεις του Υπουργού Οικο¬ 
νομικών. 

6. Την ανάγκη αποτελεσματικότερης λειτουργίας του 
Διοικητικού Συμβουλίου του Ταμείου Παρακαταθηκών 
και Δανείων. 

7. Το γεγονός ότι με την απόφαση αυτή δεν προ- 
καλείται δαπάνη σε βάρος του Κρατικού Προϋπολο¬ 
γισμού. Προκαλείται σε βάρος του Προϋπολογι¬ 
σμού του Ταμείου Παρακαταθηκών και Δανείων επι¬ 
πλέον ετήσια δαπάνη δρχ. 4.800.000 που θα 
καλυφθεί από τις πιστώσεις του προϋπολογισμού 
του Ταμείου (άρθρο 29Ατου Ν. 1558/85 όπως προ¬ 
στέθηκε με το άρθρο 27 του Ν.2081/92 και αντικα- 
ταστάθηκε με την παρ. 2 του άρθρου 1 του Ν.2469/ 
97), αποφασίζουμε: 

1. Επανακαθορίζουμε τη σύνθεση του Διοικητικού 
Συμβουλίου του Ταμείου Παρακαταθηκών και Δανείων 
ως εξής: 

α) Ένας (1) Σύμβουλος ή Πάρεδρος του Νομικού Συμ¬ 
βουλίου του Κράτους. 

β) Ένας (1) Γενικός Διευθυντής ή Διευθυντής του Γ.Λ. 
του Κράτους. 

γ) Ένας (1) Γενικός Διευθυντής ή Διευθυντής του 
Υπουργείου Εσωτερικών, Δημ. Διοίκησης και Αποκέ¬ 
ντρωσης. 

δ) Ένας (1) εκπρόσωπος της Ανώτατης Διοίκησης 
Ενώσεων Δημόσιων Υπηρεσιών (ΑΔΕΔΥ). 

ε) Ένας (1) αιρετός εκπρόσωπος της Α/θμιας ή της 
Β/θμιας Τοπικής Αυτοδιοίκησης. 

στ) Έξι (6) ιδιώτες ή υπάλληλοι από τον ευρύτερο δη¬ 
μόσιο τομέα, όπως αυτός επαναοριοθετήθηκε με το άρ¬ 
θρο 51 του Ν. 1892/90 (ΦΕΚ 101Α). 

2. Τα παραπάνω μέλη ορίζονται για τρία το πολύ χρό¬ 
νια με απόφαση του Υπουργού Οικονομικών. Σε περί¬ 
πτωση αντικατάστασης μέλους το νέο μέλος ορίζεται 
για τον υπολειπόμενο χρόνο της θητείας. 

Με την ίδια απόφαση ορίζεται ο Πρόεδρος και ο Αντι¬ 
πρόεδρος αυτού. 

3. Στο Συμβούλιο μετέχει ως Εισηγητής χωρίς ψήφο ο 
Γενικός Δ/ντής του Ταμείου ή ο νόμιμος αναπληρωτής 
του. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2001 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 


Αριθ. 2/88623/0025 (3) 

Παροχή της Εγγύησης του Ελληνικού Δημοσίου προς την 
Κοινοπραξία ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑΔΟΣ - 
ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ για τη χορήγηση 
δανείου ποσού 4 δις δρχ. στον ΟΑΣΑ ΑΕ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 καιτηςπαρ. 10 του άρ¬ 
θρου 15του Ν.2469/1997. 

2. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (ΣΥΝΕΔΡΙΑΣΗ Αριθ. 6/9.2.2001) 
με την οποία παρασχέθηκε η σύμφωνη γνώμη της στον 
Υπουργό Οικονομικών για τη χορήγηση της εγγύησης 
του Ελληνικού Δημοσίου στην Κοινοπραξία ΕΜΠΟΡΙΚΗ 
ΤΡΑΠΕΖΑ ΤΗΣ ΕΛΛΑΔΟΣ - ΑΓΡΟΤΙΚΗ ΤΡΑΠΕΖΑ ΤΗΣ 
ΕΛΛΑΔΟΣ για την κάλυψη δανείου του ΟΑΣΑ ΑΈ. 
ύψους 4 δις δρχ. 

3. Το απόσπασμα Πρακτικού της αριθμ. 179/21-12- 
2000 Συνεδρίασης του Διοικητικού Συμβουλίου του 
ΟΑΣΑ ΑΈ. 

4. Το αριθ. 9587/ΔΕΑΟΘ/29-12-2000 έγγραφο του 
ΟΑΣΑ ΑΈ. 

5. Την κοινή απόφαση του Πρωθυπουργού και του 
Υπουργού. Οικονομικών αριθμ. 1039386/441/Α0006/ 
21.4.2000 "Ανάθεση αρμοδιοτήτωντου Υπουργού Οικο¬ 
νομικών στους Υφυπουργούς Οικονομικών", αποφασί¬ 
ζουμε: 

I. Παρέχουμε την εγγύηση του Ελληνικού Δημοσίου 
στην Κοινοπραξία ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑ¬ 
ΔΟΣ - ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ για τη χο¬ 
ρήγηση δανείου στον ΟΑΣΑ ΑΈ. ποσού δρχ. τεσσά¬ 
ρων δισεκατομμυρίων (4.000.000.000) για την κάλυψη 
υποχρεώσεων προς τις τέως Συγκοινωνιακές Επιχει¬ 
ρήσεις (ΣΕΠ). 

Το Ελληνικό Δημόσιο παραιτείται από την εφαρμογή 
και τις ενστάσεις των άρθρων 855 και 867 του Α.Κ. και 
διατηρεί τα δικαιώματα και τις ενστάσεις που απορρέ¬ 
ουν από τα άρθρα 853, 858, 862 και 863 του Α. Κ. 

Η παρούσα εγγύηση και η εκπλήρωση των υποχρεώ¬ 
σεων που προβλέπονται από αυτή δεν στοιχειοθετεί πα¬ 
ράβαση των άρθρων 87-89 της Συνθήκης Ε.Κ. 

Η χορήγηση και η εξυπηρέτηση του δανείου, θα γίνει 
σύμφωνα με τη δανειακή σύμβαση που θα υπογράφει 
μεταξύ του ΟΑΣΑΑΈ. και της εν λόγω Κοινοπραξίας. 

Περιληπτικά οι όροι του δανείου είναι οι εξής: 

ΠΙΣΤΟΥΧΟΣ: ΟΑΣΑΑΈ. 

ΣΥΜΜΕΤΕΧΟΥΣΕΣ ΤΡΑΠΕΖΕΣ: ΕΜΠΟΡΙΚΗ ΤΡΑΠΕ¬ 
ΖΑ ΤΗΣ ΕΛΛΑΔΟΣ (Διαχειρίστρια) 1.000.000.000 

ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ 3.000.000.000. 

ΣΚΟΠΟΣ ΔΑΝΕΙΟΥ: Κάλυψη υποχρεώσεων προς τις 
τέως Συγκοινωνιακές Επιχειρήσεις (ΣΕΠ). 

ΔΙΑΡΚΕΙΑ ΔΑΝΕΙΟΥ: 5 έτη. 

ΕΠΙΤΟΚΙΟ: Κυμαινόμενο, ίσο με το ΕυπόοΓ 6 μηνών, 
που θα ισχύει 2 εργάσιμες ημέρες πριν από κάθε ημε¬ 
ρομηνία αναπροσαρμογής επιτοκίου, προσαυξημένο 
κατά 0,20% για όλη τη διάρκεια του δανείου. 

Οι τόκοι επιπλέον επιβαρύνονται με την εισφορά του Ν. 
128/75 (κατά την αναλογία επιβάρυνσης κάθε πιστωτή). 

ΠΕΡΙΟΔΟΣ ΕΚΤΟΚΙΣΜΟΥ: Ανά εξάμηνο. 

ΠΡΟΜΗΘΕΙΑ ΔΙΟΡΓΑΝΩΣΗΣ - ΔΙΑΧΕΙΡΙΣΗΣ: 0,15% 
επί του ποσού του δανείου εφάπαξ. 

ΠΡΟΜΗΘΕΙΑ ΑΔΡΑΝΕΙΑΣ: 0,15% επί του ποσού που 
ενδεχομένως δεν κάνει χρήση ο δανειολήπτης μετά το 
πέρας των τριών (3) μηνών. 

ΑΠΟΠΛΗ ΡΩΜΗ: Εφάπαξ στο τέλος της διάρκειας του 
δανείου. 

Με την απόφαση αυτή αναλαμβάνουμε την υποχρέ¬ 
ωση σε περίπτωση καθυστέρησης εξόφλησης ληξι- 
πρόθεσμης δόσης ή μέρους αυτής, ενδιαμέσων τό¬ 
κων ή τόκων υπερημερίας του δανείου αυτού ή άλλων 
επιβαρύνσεων και συναφών εξόδων να καταβάλουμε 
στην δικαιούχο Τράπεζα μέσα σε δύο (2) μήνες από 
τη λήξη της εκάστοτε οφειλής τα ποσά που προέρχο¬ 
νται από την ανωτέρω αιτία και μετά από προηγούμε¬ 
νη βεβαίωση των ποσών αυτών στην αρμόδια ΔΟΥ 
στο λογ/σμό Νο 555 σύμφωνα με τη διάταξη του 
Π.Δ/τος αριθ. 16/89 (ΦΕΚ 6/1989) και τις οδηγίες της 
εγκυκλίου μας αριθ. 98348/2945/8.8.79. 

II. Καθορίζουμε προμήθεια υπέρ του Δημοσίου 1 % για 
την παρεχόμενη εγγύησή του, την οποία θα εισπράττει 
η διαχειρίστρια Τράπεζα και θα την αποδίδει στο Δημό¬ 
σιο, σύμφωνα με τα οριζόμενα στο αριθμ. 2009593/ 
1391/7.2.1996 έγγραφό μας. 

Η απόφαση αυτή να δημοσιευθεί, στην Εφημερίδα 
της Κυβερνήσεως. 

Αθήνα, 22 Φεβρουάριου 2001 

Ο ΥΦΥΠΟΥΡΓΟΣ 

Γ. ΔΡΥΣ 


Αριθ. 334247 (4) 

Σύσταση στο Υπουργείο Γεωργίας Ειδικής Υπηρεσίας με 
τίτλο "Υπηρεσία Διαχείρισης Επιχειρησιακού Προ¬ 
γράμματος Αγροτική Ανάπτυξη - Ανασυγκρότηση της 
Υπαίθρου". 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Το άρθρο 29 Ατού Ν. 1558/85 "Κυβέρνηση και Κυ¬ 
βερνητικά Όργανα" (ΦΕΚ 137/Α) όπως συμπληρώθη¬ 
κε με το άρθρο 27του Ν. 2081/92 (ΦΕΚ 154/Α) καιτρο- 
ποποιήθηκε με το άρθρο 1 παρ. 2α του Ν.2469/97 
(ΦΕΚ38/Α). 

2. Την κοινή απόφαση του Πρωθυπουργού και της 
Υπουργού Εσωτερικών, Δημόσιας Διοίκησης και Απο¬ 
κέντρωσης για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης με αριθ. ΔΙΔΚ/Φ1/2/11187/12.5.2000(ΦΕΚ 
630/Β). 


3. Την κοινή απόφαση του Πρωθυπουργού και του 
Υπουργού Εθνικής Οικονομίας με αρ. ΔΙΘΕ/27081/540/ 
27.7.2000 "Καθορισμός αρμοδιοτήτων των Υφυπουρ¬ 
γών Εθνικής Οικονομίας" (ΦΕΚ970/Β/3.8.2000). 

4. Την κοινή απόφαση του Πρωθυπουργού και του 
Υπουργού Οικονομικών με αρ. ΔΙΟΕ/1039386/ 441/ 
Α0006/21.4.2000 "Ανάθεση αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών" 
(ΦΕΚ 571 /Β/ 21.4.2000). 

5. Τον κανονισμό (ΕΚ) 1260/99 του Συμβουλίου της 
21.6.1999. 

6. Το Νόμο 2860/2000 (ΦΕΚ 251/14.11.2000) και ειδι¬ 
κότερα το άρθρο 7 και τα άρθρα 4, 5 και 6. 

7. Το ΚΠΣ 2000-2006 και ειδικότερα το Επιχειρησιακό 
Πρόγραμμα "Αγροτική Ανάπτυξη - Ανασυγκρότηση της 
Υπαίθρου" το οποίο υποβλήθηκε στην Επιτροπή ΕΚ, την 
αρμοδιότητα διαχείρισης και εφαρμογής του οποίου 
έχει το Υπουργείο Γ εωργίας. 

8. Το γεγονός ότι από την απόφαση αυτή προκαλείται 
ακαθόριστη δαπάνη η οποία θα αντιμετωπιστεί από πι¬ 
στώσεις του προϋπολογισμού δημοσίων επενδύσεων, 
αποφασίζουμε: 

Αρθρο 1 

Σύσταση Ειδικής Υπηρεσίας 

1. Στο Υπουργείο Γεωργίας συνιστάται ειδική υπηρε¬ 
σία με τίτλο "Υπηρεσία Διαχείρισης Επιχειρησιακού 
Προγράμματος Αγροτική Ανάπτυξη - Ανασυγκρότηση 
της Υπαίθρου" και υπάγεται απ’ ευθείας στον Γενικό 
Γραμματέατου Υπουργείου Γεωργίας. 

2. Σκοπός της υπηρεσίας είναι η άσκηση των αρμο¬ 
διοτήτων που ορίζονται στο άρθρο 4 του Ν.2860/2000. 

Αρθρο 2 

Διάρθρωση Υπηρεσίας Διαχείρισης Επιχειρησιακού 
Προγράμματος Αγροτική Ανάπτυξη - Ανασυγκρότηση 
της Υπαίθρου 

Η Υπηρεσία Διαχείρισης Επιχειρησιακού Προγράμμα¬ 
τος Αγροτική Ανάπτυξη - Ανασυγκρότηση της Υπαίθρου 
διαρθρώνεται σε (4) μονάδες: 

Μονάδα Α' Προγραμματισμού ΕΠ και Αξιολόγησης 

Μονάδα Β' Παρακολούθησης και Διαχείρισης 

Μονάδα Γ Ελέγχου 

Μονάδα Δ' Οργάνωσης - Υποστήριξης 

Αρθρο 3 

Αρμοδιότητες Υπηρεσίας Διαχείρισης Επιχειρησιακού 
Προγράμματος Αγροτική Ανάπτυξη - Ανασυγκρότηση 
της Υπαίθρου 

Οι αρμοδιότητες της Αρμοδιότητες Υπηρεσίας Δια¬ 
χείρισης Επιχειρησιακού Προγράμματος Αγροτική 
Ανάπτυξη - Ανασυγκρότηση της Υπαίθρου περιγράφο- 
νται στο άρθρο 4του Ν. 2860/2000 και κατανέμονται με¬ 
ταξύ των μονάδων της ως εξής: 

Α. Μονάδα Α'Προγραμματισμού Ε.Π. και Αξιολόγησης 

1. Μεριμνά για την κατάρτιση του συμπληρώματος 
προγραμματισμού και τις προσαρμογές του μετά από 
συνεργασία με τις αρμόδιες υπηρεσίες και όργανα για 
τον προγραμματισμό και για την υποβολή του στην Επι- 

τροπή Παρακολούθησης του επιχειρησιακού προ¬ 
γράμματος. Επεξεργάζεται και εισηγείται τα κριτήρια 
ένταξης των πράξεων στα μέτρα του επιχειρησιακού 
προγράμματος. 

2. Συντάσσει την ετήσια και τελική έκθεση του επιχει¬ 
ρησιακού προγράμματος και μεριμνά για την υποβολή 
τους στην επιτροπή παρακολούθησης, στη διαχειριστι¬ 
κή αρχή του ΚΠΣ και τη διαβίβασή τους στην Επιτροπή 
ΕΚ. 

3. Οργανώνει και παρακολουθεί την ενδιάμεση αξιο¬ 
λόγηση του επιχειρησιακού προγράμματος σε συνερ¬ 
γασία με τη διαχειριστική αρχή του ΚΠΣ σύμφωνα με 
τα οριζόμενα στους κανονισμούς, στους κανόνες και 
στα πλαίσια που ισχύουν. Επεξεργάζεται προτάσεις 
για την αξιοποίηση των αποτελεσμάτων της ενδιάμε¬ 
σης αξιολόγησης. 

4. Οργανώνει και παρακολουθεί τη δημοσιότητα του 
επιχειρησιακού προγράμματος σε συνεργασία με την 
διαχειριστική αρχή του ΚΠΣ 

5. Παρακολουθεί την πορεία εφαρμογής του επιχει¬ 
ρησιακού προγράμματος στα πλαίσια των κοινωνικοοι¬ 
κονομικών συνθηκών του τομέα των τεθέντων στόχων 
και ειδικότερα όσον αφορά τους ποσοτικοποιημένους 
δείκτες και των προοπτικών εξέλιξης και εισηγείται μέ¬ 
τρα αναθεώρησής τους. Επίσης παρακολουθεί την 
πρόοδο συναφών με το Επιχειρησιακό Πρόγραμμα έρ¬ 
γων και ενεργειών. 

6. Συνεργάζεται με την διαχειριστική αρχή του ΚΠΣ, 
την Επιτροπή Παρακολούθησης του επιχειρησιακού 
προγράμματος και την Επιτροπή ΕΚ για την παροχή σε 
αυτές κάθε πληροφορίας που ζητείται στο πλαίσιο 
εφαρμογής του επιχειρησιακού προγράμματος. Επί¬ 
σης μεριμνά για την εφαρμογή και εξειδίκευση όπου 
απαιτείται των απαραίτητων εργαλείων, προτύπων και 
προδιαγραφών για την σωστή λειτουργία της διαχειρι¬ 
στικής αρχής. Επίσης συνεργάζεται με άλλες αρμόδιες 
υπηρεσίες και δημόσιους φορείς για θέματα του επιχει¬ 
ρησιακού προγράμματος. 

7. Μεριμνά για την επεξεργασία, εκπόνηση και εισή¬ 
γηση των θεμάτων, σε συνεργασία με τις υπόλοιπες μο¬ 
νάδες, στην επιτροπή παρακολούθησης του επιχειρη¬ 
σιακού προγράμματος στα πλαίσια του κανονισμού λει¬ 
τουργίας της. 

8. Μεριμνά για την αποστολή στην Επιτροπή ΕΚ όλων 
των τυποποιημένων αρχείων (ίΐαί ΐίίθε) που προβλέπο- 
νται για την ηλεκτρονική διασύνδεση με την Επιτροπή 
ΕΚ για το επιχειρησιακό πρόγραμμα στα πλαίσια του 
προγραμματισμού. 

Β. Μονάδα Β' Παρακολούθησης και Διαχείρισης 

1. Μεριμνά για την εφαρμογή των διαδικασιών έντα¬ 
ξης των πράξεων στα μέτρα του επιχειρησιακού προ¬ 
γράμματος και παρακολουθεί την πορεία εφαρμογής 
τους. Στο πλαίσιο αυτό: 

α) Μεριμνά για την ενημέρωση των κατηγοριών τελι¬ 
κών δικαιούχων που προβλέπονται στο συμπλήρωμα 
προγραμματισμού με βάση και τις οδηγίες της διαχειρι¬ 
στικής αρχής του ΚΠΣ. 

β) Συγκεντρώνει και ελέγχει την πληρότητα των στοι¬ 
χείων των προτάσεων που υποβάλλονται. 

γ) Αξιολογεί τις προτάσεις που υποβάλλονται, εφαρ¬ 


μόζοντας τα κριτήρια ένταξης των πράξεων στα μέτρα 
του επιχειρησιακού προγράμματος. 

δ) Μεριμνά για έκδοση των αποφάσεων ένταξης των 
πράξεων στα μέτρα του επιχειρησιακού προγράμματος 
μετά την ολοκλήρωση της διαδικασίας διατύπωσης 
γνώμης της διαχειριστικής αρχής του ΚΠΣ και των αρ¬ 
μοδίων Υπουργείων. Για τα έργα που η εκτέλεσή τους 
διέπεται από Ν. 1418/84 εξετάζει και προτείνει τα στά¬ 
δια εξέλιξης για τα οποία απαιτείται προέγκριση. 

ε) Συγκεντρώνει και ελέγχει τα στοιχεία παρακολού¬ 
θησης εκτέλεσης των πράξεων (μηνιαία και τριμηνιαία 
δελτία παρακολούθησης) που υποβάλλουν οι τελικοί δι¬ 
καιούχοι και μεριμνά για την καταχώρησή τους στο 
ΟΠΣ. Συνεργάζεται με την διαχειριστική αρχή του ΚΠΣ 
και την αρχή Πληρωμής για το περιεχόμενο των στοι¬ 
χείων που οι τελικοί δικαιούχοι υποβάλουν στα μηνιαία 
και τριμηνιαία δελτία παρακολούθησης. 

στ) Παρακολουθείτους τελικούς δικαιούχους σχετικά 
με την τήρηση των υποχρεώσεων που έχουν αναλάβει, 
καθώς και την πορεία των πράξεων που εκτελούν, ιδίως 
όσον αφορά το φυσικό, τεχνικό και οικονομικό αντικεί¬ 
μενο, το χρονοδιάγραμμα και τις προοπτικές τους κα¬ 
θώς και τις υποχρεώσεις για τη δημοσιότητα, την τήρη¬ 
ση χωριστής λογιστικής μερίδας για το έργο και την τή¬ 
ρηση των πολιτικών. 

2. Παρακολουθεί την πορεία εφαρμογής των μέτρων 
και τις προοπτικές τους και επεξεργάζεται προτάσεις 
βελτίωσης. 

3. Μεριμνά για την παροχή στοιχείων προόδου εκτέ¬ 
λεσης των πράξεων στις αρμόδιες για την χρηματοδό¬ 
τηση δημόσιες υπηρεσίες. 

4. Γ ια τα έργα που η εκτέλεσή τους διέπεται από τον 
Ν. 1418/84, εξετάζει και προτείνει την προέγκριση των 
σταδίων εξέλιξής των που αναφέρονται στην απόφαση 
ένταξης. 

5. Προτείνει μέτρα υποστήριξης των τελικών δικαιού¬ 
χων προκειμένου να ανταποκριθούν στις υποχρεώσεις 
τους. 

Γ. Μονάδα Γ Ελέγχου 

1. Μεριμνά για την πραγματοποίηση των ελέγχων που 
προβλέπονται στο άρθρο 6 του Ν. 2860/2000 και ειδικό¬ 
τερα: 

α) Ελέγχει την τήρηση της ισχύουσας νομοθεσίας κα¬ 
τά το στάδιο προετοιμασίας εκτέλεσης της πράξης, κα¬ 
τά την υποβολή της πρότασης ένταξης του έργου ή και 
μετά την ένταξή της στο επιχειρησιακό πρόγραμμα. Ει¬ 
δικά για τα έργα που η εκτέλεσή τους διέπεται από το Ν. 
1418/84, ελέγχει προληπτικά την τήρηση της νομιμότη¬ 
τας στα οριζόμενα στάδια εξέλιξης της πράξης στην 
απόφαση ένταξης. 

β) Κατά τη διάρκεια εκτέλεσης των πράξεων ελέγχει 
την νομιμότητα και κανονικότητα των δαπανών, την 
αξιοπιστία των πληροφοριών και οικονομικών στοιχεί¬ 
ων που δηλώνονται από τον τελικό δικαιούχο στα 
πλαίσια των μηνιαίων και τριμηνιαίων δελτίων παρα¬ 
κολούθησης, την τήρηση των δεσμεύσεων που έχει 
αναλάβει ο τελικός δικαιούχος κατά την ένταξη του 
έργου στο επιχειρησιακό πρόγραμμα και την τήρηση 
των κανόνων δημοσιότητας σύμφωνα με τους ισχύο- 
ντες κανόνες και διατάξεις. 

γ) Πραγματοποιεί ελέγχους στις πράξεις μετά τη γνω¬ 
στοποίηση ολοκλήρωσης από τον τελικό δικαιούχο και 
εκδίδει την βεβαίωση τήρησης των υποχρεώσεων του 
τελικού δικαιούχου. 

2. Αξιολογεί τα αποτελέσματα των ελέγχων και ειση- 
γείται την λήψη των απαραίτητων μέτρων για βελτίωση 
του συστήματος διαχείρισης και ελέγχου καθώς και μέ¬ 
τρα για την υποστήριξη των τελικών δικαιούχων προκει- 
μένου να ανταποκρίνονται στις υποχρεώσεις τους. 

3. Ελέγχει τις λειτουργίες της ειδικής υπηρεσίας σε 
σχέση με θέματα που θέτουν η Αρχή Πληρωμής, η Επι¬ 
τροπή Δημοσιονομικού Ελέγχου και τα ελεγκτικά όργα¬ 
να της Ευρωπαϊκής Ένωσης. 

4. Στις περιπτώσεις που υπάρχουν βάσιμες ενδείξεις 
για την ύπαρξη παρατυπιών μεριμνά για την άμεση συ¬ 
γκρότηση ελεγκτικού οργάνου, τη διενέργεια του ελέγ¬ 
χου και την έκδοση του σχετικού πορίσματος και την 
ολοκλήρωση της διαδικασίας μέχρι το οριστικό κλείσι¬ 
μο του θέματος. 

5. Συντάσσει εκθέσεις ελέγχου και μεριμνά για την κα¬ 
ταχώριση των πορισμάτων ελέγχων στο ΟΠΣ και την 
κοινοποίησή τους στην Αρχή Πληρωμής την Επιτροπή 
Δημοσιονομικού Ελέγχου και τον τελικό Δικαιούχο. 

Δ. Μονάδα Δ' Οργάνωσης - Υποστήριξης 

1. Μεριμνά για την κατάρτιση του προγράμματος 
ενεργειών τεχνικής βοήθειας-στήριξης σε συνεργασία 
με τις άλλες μονάδες και υποστηρίζειτο έργο τους στην 
εκτέλεση των ενεργειών αυτών μετά την έγκρισή τους. 
Τηρεί τα οικονομικά και τεχνικά στοιχεία των ενεργειών 
αυτών. 

2. Οργανώνει και λειτουργεί γραφείο ΟΠΣ, το οποίο 
σε συνεργασία με την αντίστοιχη μονάδα της διαχειρι¬ 
στικής αρχής του ΚΠΣ έχει την ευθύνη για την ορθή και 
απρόσκοπη λειτουργία του ΟΠΣ στην Ειδική Υπηρεσία 
και παρέχει υποστήριξη προς τους χρήστες για την ορ¬ 
θή χρήση και λειτουργία του. Επίσης παρέχει τεχνική 
υποστήριξη για την λειτουργία του εξοπλισμού και του 
λογισμικού καθώς και υποστήριξη στο προσωπικό της 
Ειδικής Υπηρεσίας (εκπαίδευση κ.λ.π.) 

Επίσης οργανώνει και λειτουργεί γραφείο πληροφο¬ 
ριών για την παροχή άμεσης ενημέρωσης και κατευ¬ 
θύνσεων στους ενδιαφερομένους για θέματα του επι¬ 
χειρησιακού προγράμματος. 

3. Οργανώνει και τηρεί βιβλιοθήκη εργαλείων, μελε¬ 
τών, στοιχείων και απαραίτητων βοηθημάτων για τις 
ανάγκες της Υπηρεσίας. 

4. Χειρίζεται τα θέματα προσωπικού και ειδικότερα τα 
διοικητικά και τα θέματα οργάνωσης και εκπαίδευσης. 

5. Μεριμνά για την οργάνωση των συνεδριάσεων της 
Επιτροπής Παρακολούθησης. 

6. Τηρείτο πρωτόκολλο και το αρχείο της Ειδικής Υπη¬ 
ρεσίας, έχει την ευθύνη διακίνησης των εγγράφων και 
την εν γένει γραμματειακή υποστήριξη των μονάδων και 
του προσωπικού της. 

Άρθρο 4 

Προσωπικό της Υπηρεσίας Διαχείρισης Επιχειρησια¬ 
κού Προγράμματος Αγροτική Ανάπτυξη - Ανασυγκρό¬ 
τηση της Υπαίθρου 

1. Η στελέχωση της Υπηρεσίας Διαχείρισης Επιχειρη¬ 


σιακού Προγράμματος Αγροτική Ανάπτυξη - Ανασυ¬ 
γκρότηση της Υπαίθρου γίνεται με προσωπικό αποκλει¬ 
στικής και πλήρους απασχόλησης σύμφωνα με το άρ¬ 
θρο 7 της παρ. 2 του Ν.2860/2000. 

2. Το προσωπικό της Υπηρεσίας Διαχείρισης Επιχει¬ 
ρησιακού Προγράμματος Αγροτική Ανάπτυξη - Ανασυ¬ 
γκρότηση της Υπαίθρου ανέρχεται, κατ’ αρχάς, σε 70 
άτομα, έκτων οποίων δύο (2) τουλάχιστον στο Γ ραφείο 
ΟΠΣ, τα οποία κατά κατηγορία είναι: 

Α. Κατηγορία Πανεπιστημιακής Εκπαίδευσης, 62 
άτομα 

Β. Κατηγορία Τεχνολογικής Εκπαίδευσης, 3 άτομα 

Γ. Κατηγορία Δευτεροβάθμιας Εκπαίδευσης, 4 
άτομα 

Δ. Κατηγορία Υποχρεωτικής Εκπαίδευσης, 1 άτομο 

2. Για την αποτελεσματικότερη λειτουργία της Υπη¬ 
ρεσίας Διαχείρισης Επιχειρησιακού Προγράμματος 
Αγροτική Ανάπτυξη - Ανασυγκρότηση της Υπαίθρου και 
ειδικότερα όσον αφορά τις αρμοδιότητες της Μονάδας 
Β' Παρακολούθησης και Διαχείρισης, που περιγράφο- 
νται στα σημεία Ια, 1 β, 1ε, 1 στ, 3,4 και 5 της παραγρά¬ 
φου Β του άρθρου 3, από το παραπάνω προσωπικό της 
συγκεκριμένης Μονάδας, με απόφαση του Γεν. Γραμ¬ 
ματέα, μέρος του θα εγκαθίσταται στις έδρες των Περι¬ 
φερειών. 

Αρθρο 5 

Ορισμός προϊσταμένου της Ειδικής Υπηρεσίας 
Διαχείρισης Επιχειρησιακού Προγράμματος Αγροτική 
Ανάπτυξη - Ανασυγκρότηση της Υπαίθρου, ασκούντων 
καθήκοντα προϊσταμένου στις μονάδες της και 
αναπλήρωση προϊσταμένου της 

1. Ο Προϊστάμενος της Ειδικής Υπηρεσίας ορίζεται 
σύμφωνα με το άρθρο 7 του Ν. 2860/2000. 

2. Καθήκοντα προϊσταμένου των επί μέρους μονά¬ 
δων της Υπηρεσίας Διαχείρισης Επιχειρησιακού 
Προγράμματος Αγροτική Ανάπτυξη - Ανασυγκρότη¬ 
ση της Υπαίθρου ασκεί υπάλληλός της, ο οποίος ορί¬ 
ζεται με απόφαση του Γενικού Γραμματέα μετά από 
πρόταση του προϊσταμένου της. Απόντος ή κωλυομέ- 
νου του Προϊσταμένου της Υπηρεσίας Διαχείρισης 
Επιχειρησιακού Προγράμματος Αγροτική Ανάπτυξη - 
Ανασυγκρότηση της Υπαίθρου, αναπληρώνεται από 
υπάλληλο που ορίζεται με απόφαση του Γενικού 
Γ ραμματέα. 

Κάθε θέμα που αφορά οργάνωση, στελέχωση, υπο¬ 
δομή και γενικότερα λειτουργία και προβλήματα ρυθμί¬ 
ζεται με απόφαση του Γ εν. Γ ραμματέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΟΙΚΟΝΟΜΙΑΣ & 

& ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Β. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 

Αριθ. 190221 (5) 

Τροποποίηση της 191965/99 απόφασης του Υπουργού 
Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του Ν. 1558/85 "Κυβέρνηση & ΚυβερνητικάΌργανα". 

β) του Ν. 212/69 "Περί οργανώσεως & διοικήσεωςτου 
ΟΑΕΔ". 

γ) του άρθρου 2 του Π.Δ/τος 359/97 (ΦΕΚ 240/Α/ 
28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθμ. 867/29.1.2001 έγγραφο του Πρωτοδικεί¬ 
ου Αθηνών. 

3. Την αριθμ. 191965/99 απόφαση του Υπουργείου 
Εργασίας & Κοινωνικών Ασφαλίσεων με την οποία συ¬ 
γκροτήθηκε, η Επιτροπή για τη χορήγηση Κάρτας 
Παραμονής περιορισμένης χρονικής διάρκειας σε 


αλλοδαπούς (Π.Δ. 359/97) της Νομαρχίας Αθηνών 
(5η Επιτροπή), όπως συμπληρώθηκε με την υπ’ 
αριθμ. 190208/ 00 όμοια, αποφασίζουμε: 

Τροποποιούμε την αριθμ. 191965/99 απόφαση του 
Υπουργού Εργασίας & Κοινωνικών Ασφαλίσεων με την 
οποία συγκροτήθηκε η Επιτροπή Ν. Αθηνών (5η Επι¬ 
τροπή) για τη χορήγηση Κάρτας Παραμονής περιορι¬ 
σμένης χρονικής διάρκειας σε αλλοδαπούς κατά το μέ¬ 
ρος που αφορά: 

Τον Πρόεδρο της Επιτροπής, και ορίζουμε τον Ζώη 
Γεώργιο, σε αντικατάσταση του Μπάκα Παναγιώτη, λό¬ 
γω συνταξιοδότησης αυτού. 

Κατά τα λοιπά, ισχύει η αριθμ. 191965/99 απόφασή 
μας, όπως συμπληρώθηκε με την αριθμ. 190208/00 
όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2001 

Ο ΥΠΟΥΡΓΟΣ 

Α. ΓΙΑΝΝΙΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ ΐ. 0 Γ 
β-ΓΠ3ίΙ: \Λ/θθΓη33ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























